पाएं अपने शहर की ताज़ा ख़बरें और फ्री ई-पेपरडाउनलोड करें
देश में पहली बार पन्ना टाइगर रिजर्व में गिद्धों के जीपीएस कॉलर आईडी टैगिंग का काम भारतीय वन्यजीव संस्थान देहरादून के सहयोग से शुरू किया गया है। इस प्रोजेक्ट के तहत 25 गिद्धों को कालर आईडी लगाने का लक्ष्य है, पर पिछले 5 माह में मात्र 3 गिद्दों को ही कॉलर आईडी पहनाई जा सकी है।
जीपीएस आईडी से गिद्दों के भ्रमण क्षेत्र का डाटा जुटाया जा रहा है ताकि इस इस रिसर्च की मदद से लुप्तप्राय पक्षियों में शामिल गिद्दों की आबादी बढ़ाने के लिए जरूरी उपाय किए जा सकें। पन्ना टाइगर रिजर्व में 7 प्रजातियों के कुल 722 गिद्द हैं। मप्र में सबसे अधिक गिद्द पन्ना टाइगर रिजर्व क्षेत्र में ही रहते हैं। पीटीआर के साथ ही पन्ना और छतरपुर जिलों के सामान्य वन क्षेत्रों में भी गिद्दों के आवास हैं। इसी कारण से गिद्दों की जीपीएस कॉलर आईडी लगाकर उनके संबंध में अधिक से अधिक डाटा जुटाने के लिए इस प्रोजेक्ट को शुरू किया गया है।
प्रवासी गिद्द को नहीं पहना सके आईडी
गिद्दों की टैगिंग का प्रोजेक्ट नवंबर 2020 में शुरू किया गया था। इसके तहत 6 दिसंबर को पीटीआर की गहरीघाट रेंज में सबसे पहल एक रेड हेडेड वल्चर को जीपीएस टैग किया गया था। इसके बाद दो अन्य गिद्धों को भी कॉलर आईडी लगाई है। जिन तीन गिद्दों को कॉलर आईडी लगाई गई है वे तीनों पीटीआर के स्थाई निवासी हैं।
प्रवास (माइग्रेसन) पर ठंडियों के मौसम में हिमालय और साइबेरिया क्षेत्र से टाइगर रिजर्व में आने वाले किसी भी गिद्द को कॉलर आईडी नहीं लगाई गई है। पीटीआर के फील्ड डायरेक्टर उत्त्म कुमार शर्मा ने बताया कि गिद्धों की कुल 7 प्रजातियां पाई जाती हैं। जिनमें से 4 प्रजातियां पन्ना टाइगर रिजर्व की स्थाई निवासी हैं जबकि शेष 3 प्रजातियां प्रवासी हैं। फिलहाल सभी प्रवासी गिद्द अपने मूल आवासों की ओर लौट चुके हैं। इस कारण अब नवंबर 2021 में फिर से प्रवासी गिद्द को कॉलर आईडी पहनाने का प्रयास किया जाएगा।
गिद्दों को कॉलर आईडी पहनाना बेहद कठिन है
बाघ को कॉलर आईडी पहनाने के लिए उन्हें ट्रेंकुलाइज (बेहोश) कर दिया जाता है। इस कारण बाघ को कॉलर आईडी पहनाना आसान होता है, लेकिन गिद्दों को कॉलर आईडी पहनाना बेहद कठिन है। फील्ड डायरेक्टर ने बताया कि कालर आईडी पहनाने के लिए गिद्दों को बेहोश नहीं किया जाता है। बल्कि डब्ल्यूआईआई और पीटीआर की एक प्रशिक्षत टीम गिद्दों को पकड़ती है। पकड़कर गिद्द की पीठ पर कॉलर आईडी को बांधा जाता है। आइडी लगातार सिग्नल रिले करती है। यह सिग्नल लगातार टाडा सेंटर में रिकार्ड होते रहते हैं।
रिसर्च से गिद्दों की संख्या बढ़ाने में मिलेगी मदद
फील्ड डायरेक्टर उत्तम कुमार शर्मा ने बताया कि गिद्दों पर पहली बार तकनीकि मदद से 24 घंटे नजर रखी जा रही है। इससे गिद्दे कहां रात को रुकते हैं। हर दिन कितनी दूर तक भ्रमण कर रहे हैं। कहां-कहां भोजन के लिए जा रहे हैं। यह सारा डाटा एकत्र किया जा रहा है। इस डाटा से गिद्दों पर रिसर्च में मदद मिलेगी। इसी रिसर्च के आधार पर गिद्दों की संख्या बढ़ाने के लिए जरूरी उपाय करने के लिए प्लान तैयार किया जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn